laion/Wikipedia-Exotic huggingface dataset:
Jody Williams

Jody Williams (sündinud 9. oktoobril 1950 Putneys Vermonti osariigis) on USA õpetaja ja inimõiguslane, kes 1997. aastal koos Rahvusvahelise Jalaväemiinide Keelustamise Liikumisega, mille juht ta oli, pälvis Nobeli rahuauhinna. Jody õppis inglise keele kui võõrkeele õpetajaks ja sai 1972. aastal Vermonti ülikoolis bakalaureusekraadi. Hiljem õppis ta sealsamas hispaania keele kui võõrkeele õpetajaks ja sai 1974. aastal magistrikraadi. 1984. aastal lõpetas ta Johns Hopkinsi ülikooli teise magistrikraadiga (rahvusvaheliste suhete alal).
Alva Myrdal

Alva Reimer Myrdal (31. jaanuar 1902 Uppsala – 1. veebruar 1986) oli Rootsi naispoliitik, diplomaat ja kirjanik, kes 1982 pälvis Nobeli rahuauhinna. Aastal 1924 abiellus ta majandusteadlase ja poliitiku Gunnar Myrdaliga, kes 1974 pälvis Nobeli majandusauhinna. Gunnar oli alates 1933 parlamendi liige ja 1945–1947 kaubandusminister. Neil oli kolm last: ajakirjanik Jan Myrdal, filosoof Sissela Bok ja sotsionoom Kaj Fölster. Gunnar ja Alva Myrdal kirjutasid 1934 kahekesi raamatu "Kris i befolkningsfrågan" ("Kriis rahvastiku küsimuses"), milles rääkisid sellest, milliseid sotsiaalseid reforme on vaja, et edendada üksikisikute individuaalset vabadust ja ühtlasi julgustada rootslasi rohkem lapsi saama. Paljud nendest reformidest viidi ellu ja need said aluseks heaoluriigile, kuid raamat oli kantud ajavaimust ning soovitas ühtlasi selliseid meetmeid nagu eugeenika ja väheväärtuslike inimeste sundsteriliseerimine. Alva Myrdal oli kaua aega Rootsi Sotsiaaldemokraatliku Partei mõjukas liige. 1940. aastate lõpus hakkas ta huvituma välispoliitikast ÜRO-s. 1949 määrati ta ÜRO heaolupoliitika osakonna juhiks. 1950–1955 oli ta UNESCO sotsiaalteaduste osakonna juht ja esimene naine, kellel oli ÜRO-s sedavõrd tähtis positsioon. Aastal 1962 sai temast Rootsi parlamendi liige. Samast aastast kuni 1973. aastani oli ta Rootsi delegaat ÜRO desarmeerimisalastel konverentsidel Genfis. 1966–1973 oli ta ministri nõunik desarmeerimise alal. Tema tulised ja avalikud desarmeerimisüleskutsed ja -kõned tõid talle koos Alfonso García Roblesega 1982 Nobeli auhinna.
Mairead Corrigan

Mairead Corrigan (tuntud ka nimega Mairead Corrigan-Maguire; sündinud 27. jaanuaril 1944 Belfastis) on Põhja-Iirimaa (Suurbritannia) ühiskonnaaktivist, kes 1976. aastal pälvis koos Betty Williamsiga Nobeli rahuauhinna panuse eest mitme Põhja-Iirimaa konflikti rahulikku lahenduskäiku. Corrigan on organisatsiooni Community of Peace People kaasasutaja. Corrigan sündis roomakatoliku usku vanemate seitsmelapselises perekonnas. Alghariduse sai ta katoliiklikus koolis, 14-aastaselt asus tööle sekretärina. Pärast tema õe Anne Maguire' kolme lapse surma, mille põhjustas IRA terroristi Danny Lennoni põgenemine autoga Briti sõjaväelaste eest (auto ajas põgenemise käigus lapsed alla), otsustas Corrigan hakata osalema rahuliikumises.
Hippokrates Chioselt

Hippokrates Chioselt (umbes 470 eKr – umbes 410 eKr) oli Vana-Kreeka matemaatik. Ta töötas ringi kvadratuuri ja kuubi duplikatsiooni kallal.
Ellen Church

Ellen Church (22. september 1904 Cresco, Iowa osariik – 22. august 1965) oli maailma esimene stjuardess. Ta alustas tööd lennufirmas United Airlines. Hariduselt oli ta meditsiiniõde. Church suri ratsutamisel kukkudes saadud vigastustesse. Tema nime kannab Cresco lennuväli.
Lorelei needmine munkade poolt

"Lorelei needmine munkade poolt" on Johann Köleri õlimaal lõuendil, mis valmis 1887. aastal Pariisis. Maal kujutab pseudomütoloogilist tegelast – Reini jõe äärse kalju kurikuulsat sireeni. Teose mõõtmed on 395 × 345 cm. Seda eksponeeritakse Kumus.
Tulge minu juurde kõik, kes teie vaevatud ja koormatud olete, mina tahan teile hingamist saata

"Tulge minu juurde kõik, kes teie vaevatud ja koormatud olete, mina tahan teile hingamist saata" ehk "Kutsuv Õnnistegija" on Tallinna Kaarli kiriku apsiidivõlvi fresko, mille maalis Johann Köler 1879. aastal. See on Köleri suurim teos ning Eesti esimene monumentaalmaal. 1870. aastal õnnistati ehitatav Kaarli kirik sisse, kuid siseviimistlus ja altarimaalid võtsid veel aega. Arhitekt Otto Pius Hippius oli Itaalias rännates näinud mosaiigis tehtud Kristuse kujutusi, mis jätsid talle sügava mulje. Ta soovitas ka Kaarli kirikule tellida altaripildiks kui mitte mosaiigis, siis vähemalt freskotehnikas altarimaali. Ilmselt oli tema ka see, kes soovitas pöörduda Johann Köleri poole, sest viimane oli kiriku ehituse vastu suurt huvi üles näidanud. Ilma piilariteta ruum võimaldas tol ajal kirikutes peaaegu ainulevinud eraldiseisva altaripildi asemel luua hoopis mõjuvama ja suurejoonelisema altaripildi seinamaalina apsiidi võlvil. Sellise lahendusega sai Hippius arvestada juba kiriku projekteerimisel. Köler maalis fresko tasuta ning see võttis tal aega kümme päeva. Altarimaal valmis 23. juulil 1879 (vana kalendri järgi) ning selle pidulik ning rahvarohke sisseõnnistamine toimus 29. juulil. Maalil domineerivad sinine ja punane toon. Tõenäoliselt oli Kölerile eeskujuks Kopenhaageni Jumalaema kiriku Kristuse kuju, mille oli teinud Bertel Thorvaldsen. Köler kasutas Kristuse prototüübina Hiiumaa meest Villem Tamme, kes olevat enne surma ka Tallinna külastanud, et fresko oma silmaga ära näha. Oma raamatus "Kolmandad mäed" on Jaan Kross võtnud teose aluseks fresko loomisprotsessi ning kirjeldanud kunstniku siseheitlust, kui ta teada saab, et Jeesus Kristuse prototüübiks valitud Ilus Villem on tegelikult õel ja kuri inimene. "Välja ilmus haruldane maal Ilusast Villemist, Kassari Kristusest" Hiiu Leht, 7. veebruar 2014 Ljubov Kisseljova: "Tegelased ja nende prototüübid" Keel ja Kirjandus, juuni 2011 "120 aastat eesti esimese fresko sünnist" Sulane. Tallinna Kaarli koguduse infoleht 1999 "Kaarli kirikus restaureeritakse Köleri 130 aastat puutumata olnud freskot" Eesti Päevaleht, 5. juuni 2013 "Kaarli kiriku apsiidimaali „Tulge minu juurde kõik“ konserveerimistööde aruanne" Hilkka Hiiop 2013 "Ilmus raamat Köleri freskomaalist „Tulge minu juurde kõik ...”" ERR, 7.05.2014
Shīrīn ‘Ebādī

Shīrīn ‘Ebādī (pärsia شیرین عبادی; sündinud 21. juunil 1947) on Iraani jurist ja inimõiguste aktivist, kes 2003. aastal pälvis Nobeli rahuauhinna demokraatia ning inimõiguste, eriti naiste ja laste õiguste, kaitsmise eest. Ta on esimene iraanlane ja esimene mosleminaine, keda Nobeliga pärjatud. Ta asutas Iraani Lasteõiguste Toetamise Assotsiatsiooni (Children's Rights Support Association). Novembris 2009 teatas Shīrīn ‘Ebādī, et Iraani ametivõimud konfiskeerisid talle antud Nobeli auhinna medali ja aukirja ning nõuavad auhinnasummalt maksude tasumist.
Pärispatuta Saamise Mariaanide kindralülemate loend

Pärispatuta Saamise Mariaanide kindralülemate loendis on ära toodud Pühima Neitsi Maarja Pärispatuta Saamise Kleerikute Mariaanide Kongregatsiooni ülemad alates selle asutamisest 1673. aastal.
Dexter

"Dexter" on Ameerika Ühendriikide draamasari sarimõrvar Dexter Morganist (Michael C. Hall), kes töötab Miami politseijaoskonnas kriminalistina, olles spetsialiseerunud verepritsmete analüüsimisele. Dexter jäi kaheaastaselt orvuks, kui ta ema Laura tapeti jõhkralt narkodiilerite poolt, mispeale Miami politseidetektiiv Harry Morgan adopteeris ta. Kui Dexter oli 10, avastas Harry, et ta on tapnud naabruskonna koduloomi, kuna ema mõrva tõttu tekkinud trauma oli tast teinud sotsiopaadi ja tema patoloogiat ei saa alla suruda, ainult taltsutada. Seepeale otsustas Harry ta ümber koolitada ja kasutada teda karistusest pääsenud kurjategijate tapmiseks. Isa mõjul jälgibki Dexter järgib oma tegudes nn. Harry koodi ("Code of Harry"): ära jää vahele; ära kunagi tapa süütuid; ohvrid peavad olema mõrvarid, kes on suutnud õigusemõistmisest kõrvale hiilida; tapmisel peab olema põhjus, muidu on see lihtsalt mõrv. Sari põhineb Jeff Lindsay romaanidel "Darkly Dreaming Dexter" (2006; eesti keeles ilmunud pealkirjaga "Dexteri sünged unenäod"), "Dearly Devoted Dexter" (2006), "Dexter in the Dark" (2008) ja "Dexter by Design" (2009). Sarja esimene hooaeg oli Ameerika Ühendriikides eetris 2006. aasta sügisel. Teine hooaeg tuli näitamisele algusega 30. septembril 2007, kolmas 28. septembril 2008, neljas 27. septembril 2009, viies 26. septembril 2010 ja kuues 2. oktoobril 2011. Sarja seitsmes esilinastus 30. septembril 2012. 2013. aasta jaanuaris otsustati, et kaheksanda hooaja algus tuuakse ettepoole ning see algas 30. juunil 2013. Swhowtime teatas 2013. aasta aprillis, et 8. hooaeg jääb sarja viimaseks. Sarja viimane, 96. osa linastus 2013. aasta 22. septembril. Michael C. Hall – Dexter Morgan Jennifer Carpenter – Dexteri õde Debra Morgan Lauren Vélez – leitnant María LaGuerta (kuni 7. hooajani) David Zayas – detektiiv Angel Batista James Remar – Dexteri isa Harry Morgan C.S. Lee – Vince Masuka Devon Graye – noor Dexter Desmond Harrington – Joey Quinn (alates 3. hooajast) Aimee Garcia – Angel Battista õde ja Dexteri lapsehoidja Jamie Batista (alates 6. hooajast) Julie Benz – Dexteri abikaasa Rita Bennett (1.–4. hooaeg) Christian Camargo – Rudy Cooper (1. hooaeg) Mark Pellegrino – Paul Bennett (1. hooaeg) Erik King – seersant James Doakes (1.–2. hooaeg) Jaime Murray – Lila Tournay (2. hooaeg) Jimmy Smits – Miguel Prado (3. hooaeg) Keith Carradine – eriagent Frank Lundy (2. ja 4. hooaeg) David Ramsey – Anton Briggs (3.–4. hooaeg) John Lithgow – Arthur Mitchell (4. hooaeg) Julia Stiles – Lumen Ann Pierce (5. hooaeg) Jonny Lee Miller – Jordan Chase (5. hooaeg) Colin Hanks – Travis Marshall (6. hooaeg) Edward James Olmos – professor Gellar (6. hooaeg) Billy Brown – detektiiv Mike Anderson (6.–7. hooaeg) Yvonne Strahovski – Hannah McKay (7.–8. hooaeg) Charlotte Rampling – dr Evelyn Vogel (8. hooaeg) Darri Ingolfsson – Oliver Saxon / Daniel Vogel (8. hooaeg) Ausiello, Michael (18. aprill 2013). "Dexter's Done: Showtime Confirms Season 8 Will Be Long-Running Drama's Last". TVLine. Originaali arhiivikoopia seisuga 21. juuni 2017. Vaadatud 26. juuni 2013.
Michael C. Hall

Michael Carlisle Hall (sündinud 1. veebruaril 1971 Raleigh's Põhja-Carolinas) on Kuldgloobuse ja Ekraaninäitlejate Gildi auhinna võitnud USA näitleja. Ta on esitatud ka Emmy auhinnale. Ta on tuntud eelkõige David Fisheri osatäitjana teleseriaalis "Mulla all" (2001–2005) ja alates 2006. aasta sügisest Dexter Morganina draamasarjas "Dexter". Michael Hall andmekogus IMDb (inglise)
Elvis: Aloha From Hawaii, Via Satellite

"Elvis: Aloha From Hawaii, Via Satellite" on teleülekanne Elvis Presley kontserdilt 14. jaanuaril 1973 (kell 12.30 kohaliku aja järgi) Honolulu International Center Arenalt Hawaiilt. See on ajaloos esimene kontsert, mida satelliidi vahendusel on otseülekandena üle maailma (rohkem kui 40 riigis) näidatud. 12. jaanuaril 1973 (kell 20.30) filmiti ka proovikontsert juhuks, kui otseülekandes midagi valesti peaks minema, samuti Elvise esituses hulk Hawaii laule vahetult pärast põhikontserti, kui publik saalist lahkunud oli. Otseülekandel oli tohutu edu. On arvatud, et seda vaatas 1–1,5 miljardit inimest.[viide?] Kontserdi tulu (kindla hinnaga pileteid ei olnud, vaid vabatahtlikud annetused), üle 75 000 dollari, läks Kui Lee vähifondile.[viide?] 2004. aastal anti välja kontserdi DVD koos "'68 Comeback Specialiga". DVD-l on kõik filmitud kaadrid, mis on seotud kontserdiga (sh saabumine Hawaiile, proovikontsert ja veel mõned pärast põhikontserti salvestatud laulud). TCB Band James Burton (soolokitarr) John Wilkinson (rütmikitarr) Jerry Scheff (bass) Glen D. Hardin (klaver) Ronnie Tutt (trummid) J.D. Sumner ja Stamps Quartet (meesvokaalansambel) Sweet Inspirations (naisvokaalansambel) Kathy Westmoreland (vokaal) Charlie Hodge (vokaal, kitarr) Joe Guercio Orchestra (orkester) "Also Sprach Zarathustra" "See, See Rider" "Burning Love" "Something" "You Gave Me A Mountain" "Steamroller Blues" "My Way" "Love Me" "It's Over" "Blue Suede Shoes" "I'm So Lonesome I Could Cry" "Hound Dog" "What Now, My Love" "Fever" "Welcome To My World" "Suspicious Minds" "I'll Remember You" "An American Trilogy" "A Big Hunk O' Love" "Can’t Help Falling In Love" "Also Sprach Zarathustra" "See, See Rider" "Burning Love" "Something" "You Gave Me A Mountain" "Steamroller Blues" "My Way" "Love Me" "Johnny B. Goode" "It's Over" "Blue Suede Shoes" "I'm So Lonesome I Could Cry" "I Can't Stop Loving You" "Hound Dog" "What Now, My Love" "Fever" "Welcome To My World" "Suspicious Minds" "I'll Remember You" "Long Tall Sally" / "Whole Lotta Shakin' Goin' On" "An American Trilogy" "A Big Hunk O' Love" "Can’t Help Falling In Love" "Blue Hawaii" "Ku-u-i-po" "Ku-u-i-po" "Ku-u-i-po" "No More" "No More" "Hawaiian Wedding Song" "Hawaiian Wedding Song" "Hawaiian Wedding Song" "Hawaiian Wedding Song" "Hawaiian Wedding Song" "Early Morning Rain"
Inimkaubitsejad

"Inimkaubitsejad" (ingl Human Trafficking) on Emmyle ja Kuldgloobusele esitatud 2005. aasta Ameerika Ühendriikide lühisari inimkaubandusest. Mitmel pool maailmas kaovad noored tüdrukud: 16-aastane ukrainlanna Nadia meelitatkase tööle USA modelliagentuuri, mis kattevarjus prostitutsiooniga tegeleb. Kaug-Aasias röövitakse vanematega puhkusel olev 12-aastane ameeriklanna Annie. Prahas kaob pärast rikka ärimehega tutvumist noor ema Helena. Rumeenias kaob pärast internetist leitud peigmehega kohtumist 17-aastane Katerin. Kõik need noored tüdrukud veetakse kas Lääne-Euroopasse või Ameerikasse, kus neist saavad seksorjad. Migratsiooniameti uurijad Kate Morozov (Mira Sorvino) ja Bill Meehan (Donald Sutherland) püüavad kaitsetuid ohvreid päästa ja nende röövijaid kinni püüda, kuid see pole nii lihtne. Human Trafficking andmekogus IMDb (inglise)
Lamia

Lamia oli vanakreeka mütoloogias jumal Poseidoni ning Libye tütar. Hiljem sai temast Liibüa kuninganna ja Zeusi armuke. Zeus andis talle võime silmi silmakoobastest välja võtta. Lamia sünnitas Zeusile poja, kelle tappis Zeusi armukade abikaasa Hera. Kurvastusest ja vihast muutis Lamia oma pea maopeaks ning hakkas teiste emade lapsi tapma, nülgima, tükeldama ja sööma.
Järkamine

Järkamine on metsanduses puidu tükkideks lõikamine soovitud pikkusmõõtu. Järgatakse nii raiealadel kui ka puidutööstustes näiteks küttepuude, laudade või palkide saamiseks. Järkamise eesmärk on lõigata puitmaterjal võimalikult efektiivselt soovitud mõõtu nii, et säiliks puidu kvaliteet. Järkamise käigus võetakse arvesse järgatava materjali eripära, asukohta, asendit ja järkamisvahendi omadusi. Järkamisel sooritatakse ristlõiked üldiselt täisnurga all, kuna sellega vähendatakse vajadust hiljem lõiget korrigeerida. Samuti võimaldab sel viisil järgatud puitmaterjal täpsemat mõõtmist, virnastamist ja tihedamat laadimist puidu transpordil. Kui järgatud puitmaterjali soovitakse hiljem töödelda, siis järgatakse kärpimisvaruga. Järkamisvahendi valikul arvestatakse, et puidukadu oleks võimalikult väike ning töö oleks efektiivne ja ohutu. Järkamiseks kasutatakse kirveid, saage ja metsamasinad. Tänapäeval eelistatakse metsas järkamisel kasutada mootorsaage ja ka mitmeotstarbelisi metsatöömasinaid (harvestere). Järkamine (kombineeritud järkamine) on raiespordi üks võistlusaladest, milles peetakse maailmameistrivõistlusi alates 1970. aastast. Sama kaua on raiespordivõistlusi korraldatud ka Eestis. Võisteldakse viiel võistlusalal: langetamine, ketivahetus, kombineeritud järkamine, täpsussaagimine ja laasimine. Kombineeritud järkamisel on võistleja ülesanne lõigata 3–8 cm paksune ketas kahe maapinna suhtes 7-kraadise nurga alla asetatud 35 cm läbimõõduga palgi otsast. Mõlemad kettad tuleb eraldada alt- ja pealtlõikega nii, et lõiked kohtuvad palgi külgedele tõmmatud 10 cm laiustes triipudes. Kombineeritud järkamisel hinnatakse lõigete sooritamise kiirust, lõigete täpset sobivust, ketaste paksust ja ohutusnormide järgimist. metsanduse mõisteid metsandus puidutööstus Eesti Keele Sihtasutus. "Eesti õigekeelsussõnaraamat ÕS 2018". eki.ee. Vaadatud 12. detsembril 2022. "Puiduterminoloogia sõnastik". tsenter.ee. Vaadatud 22. detsembril 2022. Ciubotaru Arcadie (2012). "Characteristics of the cross-cutting operation on landing area". researchgate.net. Vaadatud 07.12.2022. Cutter, Bruce E.; Baker, David E. "Felling, Bucking and Limbing Trees". hampton.gov. Vaadatud 12. detsembril 2022.{{netiviide}}: CS1 hooldus: mitu nime: autorite loend (link) ILO (1989). Wood Harvesting with Hand Tools - An Illustrated Training Manual. SGS Fimko Ltd. (7. juuli 2020). "GreenWorks GD60CS40 Operator's Manual: Palgi järkamine". manualslib.com. Vaadatud 13. detsembril 2022. Riigimetsa Majandamise Keskus. "Metsamajandus". rmk.ee. Vaadatud 21. detsembril 2022. Eesti Metsaselts (1. märts 2021). "Raiespordi algus Eestis". Raiesport.ee. Vaadatud 20. detsembril 2022. Eesti Metsaselts. "Mida raievõistlusel hinnatakse?". Raiesport.ee. Vaadatud 21. detsembril 2022. Delimbing and Cross-cutting of Coniferous Trees–Time Consumption, Work Productivity and Performance Log bucking Eesti raiesport Kombineeritud järkamine (video)
Kihnu väin

Kihnu väin on väin Eesti edelaosas Kihnu saare ja Mandri-Eesti vahel. Väina laius on umbes 12 km. Kihnu väin on rahvusvahelise tähtsusega linnuala, kus on kohatud Eesti punasesse raamatusse kantud 43 linnuliiki. See on üleeuroopalise tähtsusega lindude koondumispaik ja Euroopas ohustatud lindude pesitsusala. Kihnu tuletorn Manilaiu tulepaak Sorgu tuletorn
AML

AML (akronüüm ingliskeelsetest sõnadest A Manufacturing Language) on interaktiivne robotite programmeerimiskeel, mida arendab IBM.
Liigestatud robot

Liigestatud robot ehk liigendrobot on robot, mis sisaldab vähemalt kahte järjestikust pöörlevat lüli. Liigestatud robotid on eriti levinud tööstusrobotite hulgas. Gantry robot SCARA robot
Kurkse väin

Kurkse väin on väin mis eraldab Pakri saari Mandri-Eestist. Väina laius on umbes 2 km, sügavus 1,5–2 m. Väina suubub Vihterpalu jõgi.  Pikemalt artiklis Kurkse suurõnnetus 11. septembril 1997 andis Balti rahuvalvepataljoni luurerühma ülem Jaanus Karm õppuse "Vilets elu" raames 22-liikmelisele luurerühmale käsu ületada täisvarustuses veetakistus Suur-Pakri lõunatipust mandrile Kurkse sadama poole. Nad pidid jalgsi ületama väina, kus merevee sügavus oli tunduvalt üle pea. Väina ületamisel uppus 14 sõdurit. Selle eest karistas Harju maakohus Jaanus Karmi nelja ja poole aastase vabadusekaotusega poolkinnises vanglas.
Pakri saared

Pakri saared (rootsi Rågöarna 'rukkisaared') on kaks saart – Suur-Pakri (11,6 km²) ja Väike-Pakri (12,9 km²) – Eesti loodeosas, koos väiksemate laidudega. Saarte pindala on kokku 24,7 km². Mandri-Eestist eraldavad neid Kurkse väin ja Paldiski laht. Haldusjaotuse järgi kuuluvad saared alates 1947. aastast Paldiski linna koosseisu. Aastail 1939–1947 moodustasid saared Pakri valla, kus elas veel 1939. aastal 329 elanikku. Suur- ja Väike-Pakri vahel asuvad Langgronne, Bjärrgronne ja Kappa saar. Saartel asub Pakri maastikukaitseala, mis hõlmab lahustükke Väike- ja Suur-Pakri saare põhjaosas, saartevahelist merd, Kappa ja Bjärr-grånne saari ning Väike-Pakri lõunaosa. Saarte järgi on nime saanud Pakri kihistu. Väike-Pakri Suur-Pakri Kihistust Eesti Stratigraafia Komisjoni andmebaasis (vaadatud 07.04.2018) Pakri saarte koduleht www.pakrimatkad.ee
'68 Comeback Special

"'68 Comeback Special" (originaali pealkiri "Elvis") on Elvis Presley telesõu, mis filmiti 1968. aasta juunis Burbankis California osariigis ja mis esilinastus 3. detsembril 1968 NBC telekanalil. Elvise mänedžeri "kolonel" Tom Parkeri algse idee järgi oleks telesõu pidanud sisaldama peamiselt jõululaule, kuid režissöör Steve Binderi ja Elvise eestvedamisel sai sellest rock-sõu, milles Elvis ilmus lavale mustas nahkülikonnas ning võlus publikut oma hääle, liikumise, sarmi ja huumoriga. Telesõu aitas Elvisel lahti murda oma senisest filminäitlejakarjäärist ja alustada live-sõusid Las Vegases (sealt ka uus telesõu pealkiri "'68 Comeback Special"). 2004. aastal anti välja kontsertsalvestise DVD "Elvis: Aloha From Hawaii, Via Satellite". DVD-l on kõik telesõu käigus filmitud kaadrid. Telesõu filmiti neljal päeval: 27. juuni 1968 Istumissõu nr 1 (Sit-Down Show #1) Istumissõu nr 2 (Sit-Down Show #2) Lavastus ("Big Boss Man" / "It Hurts Me") 28. juuni 1968 Lavastus ("Let Yourself Go" ja bordellivõtted) Gospel ("Sometimes I Feel Like A Motherless Child" / "Where Could I Go But To The Lord" / "Up Above My Head" / "Saved") 29. juuni 1968 Püstisõu nr 1 (Stand-Up Show #1) Püstisõu nr 2 (Stand-Up Show #2) 30. juuni 1968 Lavastus ("Nothingville" / "Guitar Man" / "Little Egypt" / "Trouble") Alguskaadrid ("Trouble" / "Guitar Man") Lõpukaadrid ("If I Can Dream") Promokaadrid ("Huh-huh-huh")
Elvis in Concert

"Elvis in Concert" on telesaade kahest Elvis Presley kontserdist, mis toimusid 1977. aasta 19. juunil USA Nebraska osariigis Omahas ja 21. juunil Lõuna-Dakota osariigis Rapid Citys. Saade oli esimest korda eetris pärast laulja surma oktoobris 1977 telekanalil CBS. Filmitud kaadrid annavad tunnistust Elvise väga halvast tervislikust seisundist. Ta paistab seal tursunud, tal on rääkimisega raskusi, kuid siiski võimas lauluhääl ja säilinud huumorimeel. Saate lõpetab Elvise isa Vernoni pöördumine fännide poole, mis filmiti pärast Elvis Presley surma. Algul oli plaanis filmida vaid esimene kontsert Omahas, kuid kuna Elvis oli nii vormist väljas, tehti filmivõtteid ka ülejärgmisel päeval Rapid Citys toimunud kontserdilt (20. juuni kontsert Cincinnatis jäi tehnilistel põhjustel filmimata). "Also Sprach Zarathustra" "See, See Rider" "That's All Right" "Are You Lonesome Tonight?" "(Let Me Be Your) Teddy Bear" / "Don't Be Cruel" "You Gave Me A Mountain" "Jailhouse Rock" "How Great Thou Art" "I Really Don't Want To Know" "Hurt" "Hound Dog" "My Way" "Can't Help Falling In Love"
Buhhaara emiraat

Buhhaara emiraat oli riik Zarafšoni alamjooksu ja Amudarja keskjooksu oaasides. Tähtsamad linnad olid Buhhaara ja Samarkand. Praegu jaguneb kunagise Buhhaara riigi ala Usbekistani ja Türkmenistani vahel. Buhhaara emiraat loodi ametlikult aastal 1785, esimeseks juhiks sai Šahh Murad. Buhhaara oli üks vähestest Kesk-Aasia riikidest, mida ei juhtinud Tšingis-khaani järeltulijad, Buhhaara kasutas riigi vundamendina Tšingis-khaani pärivuse asemel islami põhimõtteid. Riigijuht ei olnud mitte khaan vaid emiir. Mõlema Buhhaara naabri, Hiiva ja Kokandi khaaniriigi valitsejad olid Mongoolia khaanide järeltulijad; Buhhaara emiraadile eelnenud Buhhaara khaaniriiki valitsesid samuti Tšingise järeltulijad. 18. sajandi jooksul olid tulevased emiirid endale Buhhaara khaaniriigis teatava mõjuvõimu kogunud, täites ataliq'i (khaani laste õpetaja) kohustusi. Aastaks 1740, kui khaaniriigi vallutas Iraani väepealik Nadir-šahh, oli selge, et emiiridel oli riigis tegelik võim. Pärast Nadiri surma aastal 1747, tappis ataliq Muhammad Rahim Bi Abulfayz khaani ja tema poja; sellega lõppes janiidide dünastia. Pärast seda jätkasid khaanid riigi valitsemist, kuid de facto oli võim juba emiiride käes. Selline kord lõppes, kui Abu l-Ghazi Khan suri ning Šahh Murad esimese emiirina troonile tõusis. Alates 1860. aastate teisest poolest kuulus Buhhaara emiraat vasallriigina Venemaa keisririigi koosseisu, selle viimane emiir oli Alim Khan. Septembris 1920 emiir kukutati ning 14. septembril 1920 kuulutati välja Buhhaara Nõukogude Rahvavabariik. See nõukogude riik oli Vene SFNV-ga "lepingulistes suhetes". 19. septembril 1924 nimetati Buhhaara NRV ümber Buhhaara NSV-ks. Buhhaara riik likvideeriti lõplikult 27. oktoobril 1924, mil tema territoorium jagati Kesk-Aasias rahvuslike liiduvabariikide moodustamise käigus Usbeki NSV ja Turkmeeni NSV vahel. Buhhaara khaaniriik – Buhhaara emiraat Buhhaara NRV – Buhhaara NSV Buhhaara riigipeade loend Usbeki NSV Turkmeeni NSV Бартольд В. В Сочинения. — М.: Издательство восточной литературы, 1963. — Т. II. Ч. 1. — С. 467.